CELEX: 32022D0675
Language: bg
Date: 2022-04-11 00:00:00
Title: Решение (ЕС) 2022/675 на Съвета от 11 април 2022 година относно позицията, която трябва да се заеме от името на Европейския съюз по време на 57-ата сесия на Комисията от експерти по превоза на опасни товари към Междуправителствената организация за международни железопътни превози по отношение на определени изменения на притурка С към Конвенцията за международни железопътни превози

25.4.2022   
               
               
                  BG
               
               
                  Официален вестник на Европейския съюз
               
               
                  L 122/33
               
            
         РЕШЕНИЕ (ЕС) 2022/675 НА СЪВЕТА
         от 11 април 2022 година
         относно позицията, която трябва да се заеме от името на Европейския съюз по време на 57-ата сесия на Комисията от експерти по превоза на опасни товари към Междуправителствената организация за международни железопътни превози по отношение на определени изменения на притурка С към Конвенцията за международни железопътни превози
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. (COTIF), с Решение 2013/103/ЕС на Съвета (1).
                  
               
                     (2)
                  
                  
                     Съгласно член 6 от COTIF международният железопътен транспорт и допускането на железопътен материал за използване в международния транспорт се уреждат от правила, изброени в посочения член, по-специално от „Правилника за международен железопътен превоз на опасни товари (RID)“, който представлява притурка C към COTIF.
                  
               
                     (3)
                  
                  
                     Като се позовава на RID, в Директива 2008/68/ЕО на Европейския парламент и на Съвета (2) се определят изисквания към автомобилния, железопътния и вътрешноводния превоз на опасни товари в рамките на държавите членки или между тях.
                  
               
                     (4)
                  
                  
                     Съгласно член 13, § 1, буква d) и член 33, § 5 от COTIF, Комисията от експерти по превоза на опасни товари („Комисията от експерти по RID“) към Междуправителствената организация за международни железопътни превози (OTIF) може да приема изменения на приложението към RID.
                  
               
                     (5)
                  
                  
                     На своята 57-а сесия на 24 май 2022 г. Комисията от експерти по RID трябва да приеме изменения за адаптиране на приложението към RID към научно-техническия прогрес.
                  
               
                     (6)
                  
                  
                     Тъй като измененията на RID ще бъдат обвързващи за Съюза, е целесъобразно да се установи позицията, която трябва да се заеме от името на Съюза в рамките на Комисията от експерти по RID.
                  
               
                     (7)
                  
                  
                     Предвидените изменения целят осигуряване на безопасен и ефикасен превоз на опасни товари и отчитат научно-техническия прогрес в сектора и разработването на нови вещества и изделия, чийто превоз би могъл да представлява опасност.
                  
               
                     (8)
                  
                  
                     Предвидените изменения се считат за подходящи за безопасния превоз на опасни товари по ефективен от гледна точка на разходите начин и поради това могат да бъдат подкрепени.
                  
               
                     (9)
                  
                  
                     Може да бъде необходимо да се договорят несъществениизменения в документите, посочени в приложението, на техническо равнище на 14-ата сесия на постоянната работна група към Комитета от експерти по RID на 23 май 2022 г., включително въз основа на препоръките от съвместното заседание на Икономическата комисия за Европа на Организацията на обединените нации на Комисията от експерти по RID и Работната група по превоза на опасни товари,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 57-ата сесия на Комисията от експерти по превоза на опасни товари („Комисията от експерти по RID“) към Междуправителствената организация за международни железопътни превози в рамките на Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г., е определена в приложението към настоящото решение.
            Представителите на Съюза в Комисията от експерти по RID могат да договарят внасянето на несъществени изменения в документите, посочени в приложението,, без да е необходимо допълнително решение от страна на Съвета.
         
         
            Член 2
            След като бъдат приети, решенията на Комисията от експерти по RID се публикуват в Официален вестник на Европейския съюз, като се посочва датата на влизането им в сила.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 11 април 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).
         
            (2)  Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (ОВ L 260, 30.9.2008 г., стр. 13).
      
      
         
            ПРИЛОЖЕНИЕ
            
                        Предложение
                     
                     
                        Референтен документ
                     
                     
                        Относно
                     
                     
                        Коментари
                     
                     
                        Позицията на ЕС
                     
                  
                        1.
                     
                     
                        OTIF/RID/CE/GTP/2021/2
                     
                     
                        Съгласуване между Спогодбата за международен превоз на опасни товари по шосе, сключена в Женева на 30 септември 1957 г. (ADR) и RID с цел включване на нови средства за съхранение в образеца на доклада за произшествието
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        2.
                     
                     
                        OTIF/RID/CE/GTP/2021/3 и OTIF/RID/CE/GTP/2021/INF.3
                     
                     
                        Съгласуване между ADR и RID на изискванията относно показваната информация
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        3.
                     
                     
                        OTIF/RID/CE/GTP/2021/4
                     
                     
                        Монтиране на предпазни вентили към резервоарите за запалими втечнени газове
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        4.
                     
                     
                        OTIF/RID/CE/GTP/2021/5
                     
                     
                        Консолидирани текстове, приети на съвместното заседание през 2020 г. и 2021 г. и от Постоянната работна група към Комисията от експерти по RID през ноември 2020 г.
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        5.
                     
                     
                        OTIF/RID/CE/GTP/2021/6
                     
                     
                        Съгласуване между ADR и RID, наред с другото, по отношение на проектирането, конструкцията и първоначалната проверка и изпитването на неотговарящите на възприетите стандарти съдове под налягане (съдовете под налягане без обозначението „UN“), проектирани, конструирани и изпитани в съответствие с посочените стандарти
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        6.
                     
                     
                        OTIF/RID/CE/GTP/2021/INF.4
                     
                     
                        Преходна мярка във връзка с 6.8.2.4.6 (процедури, използвани от компетентния орган за одобрение на експерти, извършване на проверки по отношение на вагоните-цистерни и за взаимно признаване на тези проверки)
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  
                        7.
                     
                     
                        OTIF/RID/CE/GTP/2021/INF.11
                     
                     
                        Предложения за адаптиране на глава 6.8 от RID, за да се вземат предвид извънгабаритните цистерни-контейнери
                     
                     
                        Технически консенсус в Постоянната работна група към Комисията от експерти по RID за приемане на изменения текст
                     
                     
                        Съгласен
                     
                  Всички документи са достъпни на уебсайта на OTIF (http://otif.org/en/?page_id=1119) и включват измененията, обсъждани в рамките на Постоянната работна група към Комисията от експерти по RID през ноември 2021 г. и отразени в приложение I към документа OTIF/RID/CE/GTP/2021-A (Окончателен доклад на 13-ата сесия на Постоянната работна група към Комисията от експерти по RID — Женева/комбинирано заседание, 15—18 ноември 2021 г.), също достъпен на уебсайта на OTIF (http://otif.org/en/?page_id=254).